લિપિ પ્રથમ વાર પ્રેગ્નન્ટ બની હતી. અમદાવાદથી ચાળીસેક કિ.મી. દૂર આવેલા ટાઉનમાં રહેતી હતી. જેવી તેને પ્રેગ્નન્સી હોવાની ખબર પડી કે તરત જ તે સાસુને લઈને ત્યાંના ડોક્ટર પાસે ‘ચેકઅપ’ માટે પહોંચી ગઈ. પ્રાઇવેટ ક્લિનિક માંડ એક હતું, એટલે લિપિને એનાં સાસુમા સરકારી મેટરનિટી હોમમાં લઈ ગયાં. ગવર્નમેન્ટ સેટઅપમાં પણ ડોક્ટરો સારા અને હોશિયાર હોય છે. ત્યાં ફક્ત એક જ પ્રોબ્લેમ હોય છે. દર્દીઓની ભીડ મોટી રહેતી હોવાથી દર્દીઓએ વાટ જોવામાં સારો એવો સમય આપવાની તૈયારી રાખવી પડે છે.